நடைமுறை வாழ்க்கைக்குள் எங்களுக்கு ஏற்படுபவைகளுக்கு உடனடியாக எதிரொலிக்காமல் எதற்காக இதை எனக்குத் தருகிறார்? ஏன் தருகிறார்? என்று ஆராய முற்பட்டால் உள்ளேயிருந்து உண்மை வெளிப்படும். என்ன செய்வது? என்ற பிரச்சனை உங்கள் எல்லோருக்கும் அடிக்கடி ஏற்படும். முடிவெடுப்பதில்தான் உங்களுக்குப் பிரச்சனை. முடிவெடுப் பதில் உங்களுக்கு எது உதவி செய்கிறது? நாலைந்து சிந்தனைகள் முடிவாக வரும். மனம் சுத்தமாக இருந்தால் சரியான முடிவு தெளிவாகத் தெரியும். இல்லையேல் உங்களை மீண்டும் கர்மாவின் வழியாகத் திருப்பி அடிக்கும். இதில் முக்கியமானது என்னவென்றால் தொடர்ந்த தியானம் உங்களது உள்ளுணர்வை வளர்க்கும். உள்ளுணர்வு உங்களை வழிநடத்துகின்றது என்றால் நீங்கள் கடைசிவரை எதையும் பிழையாகச் செய்யமாட்டீர்கள்.